کوئٹہ: پارلیمانی سیکرٹری کانود و پارلیمانی امور سائنس اینڈ انفارمیشن ٹیکنالوجی ڈاکٹر ربابہ خان بلیدی پارینے کہ بلوچستان وویمن پروٹیکشن بل محکمہ کانود آن ویٹ مسنے۔ ہرادے کابینہ دیوان آن منظوری آن پد کانود ساز اسمبلی ٹی اتنگک۔ نیاڑی تا حق آتا جوان رکھ اکن ڈومیسٹک وائلنس نا کانود اٹ ہم ترمیم نا سلاہ تننگانے۔ دا خیال آتا درشانی ءِ او تدوک آ دے داڑے کمیشن آن اسٹیٹس آف ویمن بلوچستان نا چیئرپرسن فوزیہ شاہین باسک آتیان محمد اشفاق مینگل، زرغونہ ایڈووکیٹ، عورت فانڈیشن نا ریذیڈنٹ ڈائریکٹر علاالدین خلجی، ایوا جی الائنس نا چیئرپرسن ثنا درانی تون ہیت وگپ کرسا کرے۔ ڈاکٹر ربابہ خان بلیدی پارینے کہ بلوچستان اٹ نیاڑی و چناتا حق انا رکھ اکن جوان کانود سازی نا جوڑی آ کاریم برجا ءِ۔ و بنداوی حق آتا رکھ انا بابت کانود تون اوار ہچ ءُ محکمہ نا سمری یا کاریم دا وخت آ محکمہ کانود اٹ سلوک اف۔
(آن لائن)
